A caita de Costantinoble y o creximiento de l'Imperio Otomán farán que Venecia vaiga perdendo a hechemonía d'a Mediterrania, con un estato fuerte musulmán on treballan bien amés d'os comerciants griegos as minorías comercials armenia y sefardí. En 1489 os venecians s'anexionan Chipre. Encara en 1571 os venecians luitan chunto a os espanyols en a Batalla de Lepanto, pero en l'anyo 1669 os venecians se veyen obligatos a ceder Creta a los otomans, dimpués d'una invasión en a que os griegos de posan de parte d'os turcos.